***BILJEŠKE za period od 01.01.do 31.12.2014. godine, razina 22,***

***uz financijski izvještaj - obrazac PR-RAS***

**AOP001 PRIHODI POSLOVANJA *-*** bilježe blagi pad u odnosu na isto razdoblje 2013. godine, za 3,2% i iznose 261.593.718 kn.

**61 - AOP002 Prihodi od poreza** – evidentiraju rast za 3,6%, a ostvareni su u iznosu od 147.748.097 kn.

Unutar navedene skupine, najznačajnija odstupanja zabilježena su u odjeljcima:

6113 / Porez i prirez na dohodak od imovine i imovinska prava (AOP006) - bilježi povećanje za 24,6% u odnosu na ostvarenje u 2013. godini i iznosi 3.663.126 kn,

6114 / Porez i prirez na dohodak od kapitala (AOP007) - bilježi povećanje za 11,6% u odnosu na ostvarenje u 2013. godini i realiziran je u iznosu od 4.502.269 kn,

6117 / Povrat poreza i prireza na dohodak po godišnjoj prijavi (AOP010) – bilježi najznačajnije odstupanje u skupini 61 i iznosi 1.588.907 kn odnosno ostvaren je za 58,7% manje nego u istom izvještajnom razdoblju 2013. godini.

6131 / Stalni porezi na nepokretnu imovinu (AOP019), realizirani su za 352,9% više nego u 2013. godini i iznose 4.359.550 kn, a čine ih porez na kuće za odmor koji je ostvaren u iznosu od 113.218 kn i porez na korištenje javnih površina realiziran u iznosu od 4.246.332 kn i to zbog nove Odluke o porezima kojim se obračunava samo porez na korištenje javnih površina.

6134 / Povremeni porez na imovinu (AOP022), odnosno porez na promet nekretnina iznosi 8.201.538 kn i bilježi smanjenje za 9,8% u odnosu na isto izvještajno razdoblje 2013. godine.

6142 / Porez na promet (AOP026) odnosno Porez na potrošnju alkoholnih i bezlkoholnih pića iznosi 3.056.690 kn što je za 10,5% više nego u istom razdoblju 2013. godine.

6145 / Porez na korištenje dobara ili izvođenje aktivnosti (AOP 028), odnosi se na Porez na tvrtku ili naziv koji je u odnosu na 2013. godinu ostvaren u nešto manjem iznosu, za 2,8% i iznosi 4.529.599 kn.

**63 – AOP047 Pomoći iz inozemstva (darovnice) i od subjekata unutar općeg proračuna –** ostvarene su za 5,6% manje nego u 2013. godini i iznose 16.692.628 kn.

Unutar skupine 63 najveće smanjene prihoda zabilježeno je u odjeljcima:

6321 / Tekuće pomoći od međunarodnih organizacija (AOP052) koje su ostvarene u postotku od 29,7% u odnosu na 2013. godinu i iznose 454.233 kn. Realizirane su po osnovi trogodišnjeg projekta Youth Adrinet kojem je za cilj omogućiti mladima sudjelovanje u društvenom i političkom životu zajednice. Sredstvima projekta obnovljen je prostor „Dnevni boravak“ u CGU Karlo Rojc, kupljena je informatička, audiovizualna oprema i dio namještaja, organizirane su i edukativne radionice posvećene politici za mlade.

6331 / Tekuće pomoći iz proračuna (AOP057) – ostvarene su u iznosu od 3.786.440 kn što je za 20,1% manje nego 2013. godine u istom izvještajnom razdoblju. Čine ih pomoći državnog proračuna, tekuće pomoći iz gradskih proračuna i općinskih proračuna.

6332 / Kapitalne pomoći iz proračuna (AOP058) – iznose 1.600.000 kn odnosno za 39,1% manje nego u 2013. godini. Realizirana su sredstva iz Fonda za zaštitu okoliša i energetske učinkovitosti te od Ministarstva hrvatskih branitelja za projektno rješenje pristupa objektima za osobe sa invaliditetom.

Unutar skupine 63 značajno povećanje prihoda zabilježeno je u odjeljcima:

6333 / Tekuće pomoći od proračunskih korisnika temeljem prijenosa sredstava EU (AOP059) - ostvarene su u iznosu 43.749 kn. Navedena sredstva doznačila je Agencija za mobilnost i programe EU u prosincu 2014. godine za projekt Boškarin s krumpirom.

6341 / Tekuće pomoći od ostalih subjekata unutar općeg proračuna (AOP062) - ostvarene su u iznosu 8.506 kn od Fonda za zaštitu okoliša i energetske efikasnosti.

6342 / Kapitalne pomoći od ostalih subjekata unutar općeg proračuna (AOP063) - ostvarene su od Fonda za zaštitu okoliša u iznosu od 1.944.729 kn i izvanproračunskog korisnika, Županijske uprave za ceste, a sukladno čl. 4. Pravilnika o naplati godišnje naknade za uporabu javnih cesta što se plaća pri registraciji motornih i priključnih vozila u iznosu od 1.368.786 kn.

**64 – AOP067 Prihodi od imovine –**evidentiraju pad prihoda u odnosu na isto izvještajno razdoblje prošle godine, a iznose 30.879.530 kn. Pad je zabilježen u odjeljcima:

6413 / Kamate na oročena sredstva i depozite po viđenju (AOP070) – manji su za 33,8% u odnosu na isto izvještajno razdoblje 2013. godine, a iznose 145.885 kn. Ostvarene su po osnovi kamata na oročena sredstva u iznosu od 1.679 kn, Kamata na kratkoročno oročena sredstva Zagrebačka banka u iznosu od 47.658 kn te na depozite po viđenju u iznosu od 96.548 kn.

6421 / Naknade za koncesije - iznose 2.511.470 kn i manje su za 37,3% u odnosu na 2013. godinu. Čine ih:

-Koncesije na vodama i javnom dobru ostvarene u iznosu od 77 kn,

-Koncesije na pomorskom dobru, ostvarene u iznosu od 1.285.804 kn,

-Koncesijska odobrenja, ostvarena u iznosu od 536.354 kn,

-Koncesije na pomorskom dobru - luka, ostvarene u iznosu od 602.815 kn,

-Naknada za koncesije za obavljanje javne zdravstvene službe i ostale koncesije ostvarene po osnovi naknade za koncesije za turističko zemljište u iznosu od 86.420 kn.

Iako navedena skupina u apsolutnom iznosu bilježi pad, rast prihoda zabilježen je u odjeljku 6423 / Naknada za korištenje nefinancijske imovine (AOP079) koji su u odnosu na isto izvještajno razdoblje 2013. godine realizirani više za 65,1% i iznose 1.873.431 kn.

Ostvarene su po osnovi naknade za eksploataciju mineralnih sirovina, u iznosu od 24.874 kn, naknadu za otkopanu količinu neenergetskih mineralnih sirovina u iznosu od 91.161 kn, spomeničke rente u iznosu od 76.052 kn, te iznos od 1.681.344 kn na ime spomeničke rente koja se plaća po metru četvornom.

**65 - AOP090 Prihodi od upravnih i administrativnih pristojbi, pristojbi po posebnim propisima i naknada** – bilježe pad ostvarenih prihoda u odnosu na 2013. godinu za 14,0% i iznose 64.257.257 kn.

Najveće smanjenje prihoda zabilježeno je u odjeljku 6533 / Naknada za priključke - koje su realizirane 9,2% u odnosu na prošlu godinu u istom izvještajnom razdoblju i iznose 39.712 kn iz razloga što se navedena naknada više ne naplaćuje već samo stara dugovanja.

**68 - AOP119 Kazne, upravne mjere i ostali prihodi** - za 38,1% ostvarene su više nego 2013. u istom izvještajnom razdoblju i iznose 1.759.860 kn.

Glavninu prihoda čini ostvarenje po osnovi prekršaja u prometu odnosno za nepropisno parkiranje osobnih vozila na području grada Pule.

**AOP132 RASHODI POSLOVANJA** **-** bilježe neznačajan rast u odnosu na isto izvještajno razdoblje u 2013. godine, za 1,8% i iznose 251.362.574 kn prema tablici koja slijedi:

|  |  |  |  |
| --- | --- | --- | --- |
|  |  |  |  |
| **Naziv rashoda** | **Udio Grada** | **Udio korisnika** | **UKUPNO** |
| **31- Rashodi za zaposlene** | 26.898.303 | 44.654.344 | 71.552.647 |
| **32-Materijalni rashodi** | 87.201.899 | 14.367.889 | 101.569.788 |
| **34-Financijski rashodi** | 3.059.287 | 135.492 | 3.194.779 |
| **35-Subvencije** | 17.113.531 | 0 | 17.113.531 |
| **36-Pomoći dane u ino. i unutar općeg prorač.** | 1.698.996 | 0 | 1.698.996 |
| **37-Nakn. građ. i kućanst. na temelju osig.** | 5.875.920 | 0 | 5.875.920 |
| **38-Ostali rashodi** | 50.356.913 | 0 | 50.356.913 |
| **UKUPNO** | 192.204.849 | 59.157.725 | 251.362.574 |

***Grafički prikaz udjela Grada i proračunskih korisnika u rashodima poslovanja***

**31 - AOP133** **Rashodi za zaposlene** - iznose 71.552.647 kn te bilježe neznačajan rast u odnosu na 2013. godinu, za 2,3% i to najviše zbog povećanja stope doprinosa za zdravstvo. Rashodi za zaposlene Grada Pule iznose 26.898.303 kn, a rashodi za zaposlene kod proračunskih korisnika 44.654.344 kn i to dio koji se financira iz proračuna Grada Pule. Čine ih: rashodi za plaće, doprinose na plaću i ostale rashode za zaposlene u gradskoj upravi, ustanovama proračunskih korisnika u djelatnostima: školstva, predškolskog odgoja, socijalne skrbi, kulture i javne vatrogasne postrojbe. Navedeni rashodi financiraju se isključivo iz gradskih izvora.

**32 - AOP145 Materijalni rashodi** - realizirani su u iznosu od 101.569.788 kn, a čine ih rashodi za usluge telefona i pošte, tekućeg i investicijskog održavanja objekata gradske uprave i proračunskih korisnika, rashodi za pričuvu za stanove u vlasništvu grada, poslovne prostore, komunalne usluge, računalne usluge, usluge za promidžbu i informiranje i drugo. Udio Grada čini iznos od 87.201.899 kn, a proračunskih korisnika iznos od 14.367.889 kn.

Najznačajniji rast u ovoj grupi, zabilježen je u odjeljcima:

3212 / Naknade za prijevoz, za rad na terenu i odvojeni život (AOP148) koje iznose 1.132.496 kn i za 14,1% povećane su u odnosu na izvještajno razdoblje 2013. godine. Iz gradskih izvora za proračunske korisnike utrošen je iznos od 618.263 kn, dok udio Grada iznosi 514.233 kn.

3225 / Sitni inventar i autogume (AOP156) čine povećanje u odnosu na 2013. godinu za 25,9%, a iznose 429.486 kn. Glavnina ovih rashoda odnosi se na proračunske korisnike odnosno 90,3%. Za njihove potrebe utrošen je iznos od 387.834 kn, dok je za potrebe Grada utrošeno 41.652 kn.

3237 / Intelektualne i osobne usluge (AOP166) – iznose 4.128.599 kn što je za 23,0% više nego u istom izvještajnom razdoblju 2013. godine, a odnose se na rashode za Autorske honorare, Ugovore o djelu, Usluge agencija, student servisa te na ostale intelektualne usluge uključujući i obveze za porez na dodanu vrijednost za pojedine ugovorene usluge te geodetske usluge.

3238 / Računalne usluge (AOP167) - realizirane su u iznosu od 471.357 kn i u većini su rashodi proračunskih korisnika za održavanje informatičkog sustava, te se određenim dijelom financiralo i održavanje info sustava e-vrtići i e-socijala. Udio korisnika u rashodima za računalne usluge koje Grad financira iznosi 415.857 kn, a udio Grada 55.500 kn.

3299 / Ostali nespomenuti rashodi poslovanja (AOP177) - uvećani su u odnosu na isto izvještajno razdoblje 2013. godine za 24,5% i iznose 10.358.339 kn.

Pad rashoda u grupi 32, zabilježen je u odjeljcima:

3213 / Stručno usavršavanje zaposlenika (AOP149) - manje su realizirani u odnosu na isto izvještajno razdoblje 2013. godine za 20,4%, a iznose 172.450 kn,

3224 / Materijal i dijelovi za tekuće i investicijsko održavanje (AOP155) – manji su za 14,4% u odnosu na 2013. godinu, iznose 351.777 kn, te čini rashode proračunskih korisnika u iznosu od 331.685 kn odnosno 94,3% ukupnog iznosa. Za potrebe Grada je utrošeno 20.092 kn.

3241 / Naknade troškova osobama izvan radnog odnosa (AOP170)- za 15,2% su manji u odnosu na 2013. godinu, a realizirani su u iznosu od 166.981 kn i 88,8% je rashod Grada odnosno iznosi 148.263 kn.

3293 / Reprezentacija (AOP174), za 43,5% realizirana je manje nego u istom izvještajnom razdoblju 2013. godine i iznosi 243.093 kn. Udio Grada u rashodima reprezentacije iznosi 167.584 kn, a udio proračunskih korisnika 75.509 kn.

**34 - AOP178 Financijski rashodi** - izvršeni su u iznosu od 3.194.779 kn, a odnose se na:

3423 / Kamate za primljene kredite i zajmove od kreditnih i ostalih financijskih institucija (AOP187) iznose u ukupnom iznosu 2.667.209 kn i to kamate po dugoročnom inozemnom kreditu pri Hypo Alpe Adria-Bank AG Klagenfurt u iznosu od 15.856 kn koji je otplaćen u cijelosti u lipnju 2014. godine, kamate po kreditu pri Zagrebačkoj banci d.d. za izgradnju Osnovne škole Veli Vrh, I faza u iznosu od 1.448.585 kn i II faza u iznosu od 1.071.129 kn, te kamate korisnika Dječji vrtić Pula za izgradnju Dječjeg vrtića „Zvijezdice“ u Šijani u iznosu od 131.639 kn.

3431 / Bankarske usluge i usluge platnog prometa (AOP193) - iznose 523.101 kn, a odnose se na rashode za usluge banaka u iznosu od 320.015 kn i usluge platnog prometa u iznosu od 203.086 kn.

3432 / Negativne tečajne razlike i razlike zbog promjene valutne klauzule (AOP194) realizirane po osnovi putnog naloga u iznosu od 250 kn.

**37 - AOP217** **Naknade građanima i kućanstvima na temelju osiguranja i druge naknade** *–* bilježe padu odnosu na 2013. godinu u istom izvještajnom razdoblju i iznose 5.875.920 kn - u cijelosti je udio Grada. Odnose se na:

3721 / Naknade građanima i kućanstvima u novcu (AOP222) za: pomoć za podmirenje troškova stanovanja, stipendije i školarine, pomoći umirovljenicima, pomoći za ogrijev, za novorođenačku potporu te za prehranu djece do prve godine života u sveukupnom iznosu od 3.964.780 kn,

3722 / Naknade građanima i kućanstvima u naravi (AOP223) za: troškove prehrane u dječjim vrtićima na području Pule, sufinanciranje cijene prijevoza, ukop nezbrinutih osoba, nabavu školskih udžbenika, zdravstvenu njegu i dr.

**38 - AOP224** **Ostali rashodi** *–* bilježe blagi rast u odnosu na 2013. godinu u istom izvještajnom razdoblju i iznose 50.356.913 kn te u cijelosti se odnosi na rashod Grada za dane tekuće donacije zdravstvenim neprofitnim organizacijama, vjerskim zajednicama, nacionalnim zajednicama i manjinama, udrugama i političkim strankama, sportskim društvima, građanima i kućanstvima, humanitarnim organizacijama, udrugama iz područja kulture i socijalne skrbi.

**PRIHODI I RASHODI OD POSLOVANJA**

AOP001 PRIHODI OD POSLOVANJA(6) 261.593.718

AOP303 RASHODI POSLOVANJA (3) 251.362.574

*VIŠAK PRIHODA POSLOVANJA-AOP245 +10.231.144*

**AOP251 PRIHODI OD PRODAJE NEFINANCIJSKE IMOVINE –** realizirani su za 42,0% manje u odnosu na 2013. godinu i iznose 18.533.621 kn.

**71 - AOP252** **Prihodi od prodaje neproizvedene dugotrajne imovine** - ostvareni su po osnovi prodaje materijalne imovine - prirodnih bogatstva, zemljište (AOP254) u iznosu od 10.909.517 kn što iznosi za 70,2% manje nego u istom izvještajnom razdoblju 2013. godine.

Rast prihoda evidentiran je u odjeljku 7212 / Poslovni objekti (AOP265) za 20,0% te prihod iznosi 3.277.237 kn. Po osnovi prodaje poslovnih prostora naplaćeno je 2.912.536 kn za prodane poslovne prostore, te 364.701 kn na ime prihoda od prodaje garaže u vlasništvu grada (obročna otplata). Pad prihoda zabilježen je u odjeljku 7211 / Stambeni objekti (AOP266) za 10,5% i iznosi 4.346.867 kn. Realizirani su temeljem ugovora o prodaji stanova i temeljem Zakona o prodaji stanova na kojima postoji stanarsko pravo kao i stanovima prodanih putem natječaja.

**AOP303** **RASHODI ZA NABAVU NEFINANCIJSKE IMOVINE** - realizirani su za 37,0% manje u odnosu na isto izvještajno razdoblje 2013. godine i iznose 24.375.225 kn.

Vrijednosno najznačajniji pad u odnosu na izvještajno razdoblje 2013. godine zabilježen je u odjeljku 4111 / Zemljište (AOP306), a evidentira kupnju zemljišta u iznosu od 2.190.113 kn što je za 77,0% manje nego u 2013. godine u istom izvještajnom razdoblju.

Odjeljak 4123 / Licence (AOP312) također bilježe značajan pad rashoda u odnosu na 2013. godinu, za 72,5% i iznose 10.681 kn.

**42 - AOP318** **Rashodi za nabavu proizvedene dugotrajne imovine**– realizirani su u iznosu od 20.386.700 kn odnosno za 24,2% manje nego u istom izvještajnom razdoblju 2013. godine. Iako navedena skupina u apsolutnom iznosu bilježi pad ostvarenih rashoda, najznačajnija povećanja zabilježena su u skupinama:

4222 / Komunikacijska oprema (AOP326) – rashodi su uvećani za 453,9%, u odnosu na izvještajno razdoblje 2013. godine, a iznose 271.928 kn. Odnose se na kupnju telefona i ostalih komunikacijskih uređaja u iznosu od 23.929.kn te za ostalu komunikacijsku opremu u iznosu od 247.999 kn i to, projektor, projekcijsko platno, razglas, nabava razne opreme za udruge u kulturi.

4226 / Sportska i glazbena oprema (AOP330) - rashodi su uvećani za 229,0%, u odnosu na izvještajno razdoblje 2013. godine, a iznose 17.485 kn i u cijelosti je rashod Grada za glazbene instrumente i opremu.

4231 / Prijevozna sredstva u cestovnom prometu (AOP333) – uvećani su za 42,3% i iznose 524.813 kn, a čine rashod za kupnju električnih bicikala temeljem projekta Movesmart u iznosu od 193.813 kn te za prijevozna sredstva u iznosu od 331.000 kn. Grad Pula se projektom obvezao izvršiti procjenu potrošnje energije i utjecaja na okoliš te testirati intenzitet i način korištenja električnih bicikala.

4262 / Ulaganja u računalne programe (AOP347) – u cijelosti su rashod Grada i iznose 517.500 kn.

Rashodi su izvršeni za povezivanje aplikacija, izradu računalnog programa SPO - Swing paperless office, za upravljanje predmetima i dokumentima, uspostavljanje sustava upravljačkog izvještavanja.

4263 / Umjetnička, literarna i znanstvena djela (AOP348) – bilježe porast za 50,6% u odnosu na isto izvještajno razdoblje 2013. godine i iznose 1.579.858 kn. Rashodi su realizirani za dokumente prostornog uređenja (prostorne planove).

4264 / Ostala nematerijalna proizvedena imovina (AOP349) – rashodi su Grada i povećani u odnosu na 2013. godinu za 36,4% i iznose 1.373.576 kn, a odnose se na izradu projektne dokumentacije, geodetsko situacione planove, dokumente i dr.

Najzačajnije smanjenje rashoda zabilježeno je u odjeljcima:

4214 / Ostali građevinski objekti (AOP323) – pad iznosi 92,0%, a rashodi iznose 500.020 kn te se odnose na izgradnju komunalne infrastrukture.

4241 / Knjige (AOP338) – rashodi za kupnju knjiga su također umanjeni u odnosu na 2013. godinu u istom izvještajnom razdoblju te iznose 300.707 kn, odnose se na nabavku knjiga za Gradsku knjižnicu.

4541 / Dodatna ulaganja za ostalu nefinancijsku imovinu (AOP369) – realizirana su u iznosu od 1.787.731 kn odnosno za 18,3% manje nego u istom izvještajnom razdoblju 2013. godine. Ulaganje Grada sveukupno iznosi 1.337.739 kn, a izvršena su kod sljedećih korisnika: OŠ T.Peruška u iznosu od 258.626 kn, OŠ Veruda u iznosu od 196.508 kn, OŠ Kaštanjer u iznosu od 438.345 kuna, OŠ Vidikovac u iznosu od 153.929 kn te u OŠ Stoja u iznosu od 290.331 kn. Ulaganja proračunskih korisnika plaćena iz gradskih izvora iznose 449.992 kn.

**PRIHODI I RASHODI OD NEFINANCIJSKE IMOVINE**

AOP251 PRIHODI OD PRODAJE NEFINANC. IMOVINE (7) 18.533.621

AOP303 RASHODI ZA NABAVU NEFINANC. IMOVINE(4) 24.375.225

*MANJAK PRIHODA OD PRODAJE NEFINANC. IMOVINE-AOP372 - 5.841.604*

**AOP384 PRIMICI OD FINANCIJSKE IMOVINE I ZADUŽIVANJA** – u 2014. godine nisu realizirani.

**AOP490 IZDACI ZA FINANCIJSKU IMOVINU I OTPLATE ZAJMOVA –** bilježe pad u odnosu na 2013. godinu i iznose 11.065.165 kn.

**53 - AOP 539 Izdaci za dionice i udjele u glavnici** - iznose 1.902.800 kn, a odnose se na uplatu dijela temeljnog kapitala temeljem Društvenog ugovora za IDA – Istarska razvojna agencija u iznosu od 500.000 kn, stjecanje suvlasničkog udjela u društvu Fratarski d.o.o. uplatom od 153.000 kn, uplata osnivačkog kapitala JU Pula Sport u iznosu od 20.000 kn te povećanje temeljnog kapitala društva Kaštijun d.o.o. u iznosu od 1.229.800 kn.

**54 - AOP 552 Izdaci za otplatu glavnice primljenih kredita i zajmova** - izvršeni su u iznosu od 9.162.365 kn odnosno za 20,8% manje nego u istom izvještajnom razdoblju 2013 godine, a razlog tomu je otplata inozemnog kredita pri Hypo Alpe-Adria-Bank AG Klagenfurt u cijelosti u lipnju 2014. godine.

Rashodi su izvršeni temeljem otplate glavnice dugoročnih kredita Zagrebačke banke d.d. za izgradnju OŠ Veli Vrh I faza u iznosu od 1.728.846 kn, II faza u iznosu od 2.099.152 kn, otplatu glavnice kredita pri Hypo Alpe-Adria-Bank Austria u iznosu od 2.801.836 kn, otplatu kredita DV Pula u iznosu od 1.432.299 i otplatu robnog zajma Hep Esco d.o.o. u iznosu od 1.100.232 kn.

**PRIMICI I IZDACI**

AOP384 PRIMICI OD FIN. IMOVINE I ZADUŽIVANJA (8) 0

AOP303 IZDACI ZA FIN. IMOVINU I OTPLATE ZAJMOVA(5) 11.065.165

*MANJAK OD NEFINANC. IMOVINE-AOP595 -11.065.165*

**Dodatne bilješke**

U *obrascu PR-RAS je izmijenjen način evidentiranja inozemnih kredita - nije omogućen upis otplate inozemnih kredita bez da obrazac javi „grešku“.*

*O problematici je izviješteno Ministarstvo financija i područni ured FINA-e u Puli.*

*Od MF smo dobili naputak da inozemni kredit evidentiramo na pravilnom AOP-u unatoč tome što će obrazac javljati „grešku“*

Grad Pula se zadužio na stranom tržištu, kod Hypo Alpe-Adria-Bank AG Klagenfurt 01.07.2000. godine uz prethodnu suglasnost Ministarstva financija u iznosu od 5.584.926,94 CHF. Grad Pula je otplatio kredit u cijelosti do 30.06.2014. godine.

*Pula, 31.12.2014.*